**Viziunea tinerilor de dezvoltarea comunității cu oportunități pentru tineri.**

Noi, grupul de inițiativă de tineri ,,Flacăra tinereții” din com. Cîrnățenii Noi, r. Căușeni, în consultanță cu un manager a Instituțiilor publice, 15 profesori, 3 educatori, 5 reprezentanți ai APL, 2 antreprenori, un lider de tineret, 5 activiști ai comunității, declarăm următoarea viziune de împuternicire durabilă a comunității:

**Principiile și valorile de îndrumare în procesul de elaborare a documentului viziunii comunitare:**

* Administrație locală receptivă (înseamnă că APL sprijină grupul de inițiativă local și comunitatea și participă activ la activitățile comunității);
* Schimbarea în comunitate se produce controlat și direct (înseamnă că schimbarea în comunitate vine de jos în sus unde oamenii sunt cei care propun, aprobă și gestionează schimbările);
* Tineri activi (în procesul de luare a deciziilor etc.)
* Implicarea tinerilor (procesul deschis, accesibil pentru toți tinerii)
* Transparență, accesibilitate și obiectivitate (toți cetățenii sunt informați și au dreptul de a monitoriza fiecare etapă)

**4 Piloni pe care se bazează dezvoltarea unei comunități cu oportunități pentru tineri**

• **Utilizarea resurselor locale pentru creșterea nivelului de dezvoltare durabilă**

Deoarece comuna Cîrnățenii Noi nu dispune de importante resurse locale economice sau turistice, tinerii vor pune accent pe dezvoltarea și multiplicarea resurselor sociale, promovând cooperarea și colaborarea, munca în echipă, empatia, respectul pentru diversitate și incluziune, pe sporirea resurselor naturale și culturale, prin desfășurarea inițiativelor de înverzire, campaniilor de protejare a mediului înconjurător și festivalurilor culturale de promovare a tradițiilor și obiceiurilor naționale, dar și pe dezvoltarea resurselor politice și individuale ale tinerilor, considerând fondul de putere, cunoștințe și abilități pe care îl posedă tinerii, drept cel mai important element pentru dezvoltarea durabilă a unei comunități – pentru că tinerii fac schimbarea, sunt prezentul și viitorul.

• **Atragerea tinerilor și consolidarea demografiei comunității**

Pentru a preîntâmpina plecarea tinerilor peste hotarele localității, mutarea lor în alte țări sau în alte orașe din R. Moldova, comuna Cîrnățenii Noi va investi în îmbunătățirea condițiilor de viață, socio-economice și educaționale. Astfel, atât în Cîrnățenii Noi, cât și în s. Sălcuța Nouă (din componența comunei), tinerii vor avea posibilitatea să facă cumpărături, să meargă la un punct medical și o farmacie, să-și ducă copii la grădiniță și școală, să înscrie copiii la cercuri pe interese din domeniul artelor și sportului, să beneficieze de servicii sociale etc

• **Mobilizarea liderilor locali și construirea capacităților comunitare și civice ale tinerilor**

Tinerii văd comuna Cîrnățenii Noi ca o localitate prosperă, în care tinerii și localitățile de toate vârstele sunt activi și implicați, constituie Coaliții Locale, Consilii Locale de Tineret și Grupuri de Inițiativă, care își dezvoltă continuu competențele și capacitățile de angajament civic, proiectează și desfășoară acțiuni comunitare, pentru mobilizarea și antrenarea tuturor locuitorilor în dezvoltarea comunității.

• **Colaborarea cu antreprenorii locali pentru a construi o economie mai puternică**

Tinerii își doresc să construiască o economie mai puternică prin dezvoltarea antreprenoriatului social și colaborarea cu antreprenorii locali, în vederea lărgirii spectrului de afaceri locale și creșterii numărului de locuri de muncă.

Viziunea comunei Cîrnățenii Noi este exprimată astfel:

**Cîrnățenii Noi – o localitate prosperă cu tineri activi și creativi, cetățeni implicați și energici, datorită unei colaborări fructuoase dintre actorii comunitari.**

La nivelul comunei Cîrnățenii Noi au fost stabilite 5 priorități, acestea reflectând nevoile comunității locale, în baza unui chestionar:

1. Dezvoltarea și modernizarea domeniului de servicii publice:

* Asigurarea cu apă potabilă prin instalarea filtrelor de apă.
* Modernizarea sistemului de evacuare a deșeurilor și managementul gunoiului.
* Extinderea sistemului de canalizare centralizat, inclusiv reabilitarea apeductului în Sălcuța Nouă și crearea unei stații de epurare în Sălcuța Nouă
* Crearea blocurilor sanitare în gimnaziu

1. Dezvoltarea și modernizarea infrastructurii:

* Repararea drumurilor locale, prin reabilitarea canalelor adiacente drumurilor locale și amenajarea trotuarelor.
* Iluminarea străzilor din comună.
* Îmbunătățirea siguranței traficului rutie, prin instalarea plăcuțelor cu denumirea stăzilor și numerotarea caselor și instalarea indicatoarelor rutiere la intrările în sat, pentru limitarea vitezei pentru camioane.
* Instalarea unui indicator de reper ”Bine ati venit”

1. Îmbunătățirea accesului populației la diverse activități culturale și de agrement:

* Crearea oportunităților pentru deschiderea unui Centrul pentru tineret,
* Tinerii își doresc creșterea oportunităților pentru timp liber, de ex., discotecă, terasă/bar
* Îmbunătățirea infrastructurii sportive: modernizarea terenului de footbal, volei și basket, reabilitarea terenului sportiv de pe teritoriul școlii, renovarea terenului sportiv în Sălcuța Nouă, procurarea utilajelor moderne și crearea unei săli de fitness

1. Dezvoltarea și crearea de noi servicii sociale, administrative și de interes local:

* Crearea unui serviciu de îngrijire a persoanelor vârstnice;
* Deschiderea punctului medical în Sălcuța Nouă, a unei farmacii în fiecare localitate.
* Instalarea unui bancomat (terminal) pentru achitarea apeductului, grădiniței și transportul de copii la școală și grădiniță.
* Magazine alimentare cu program prelungit de activitate.

1. Conservarea naturii și protecția mediului:

* Extinderea spațiilor verzi
* Instalarea coșurilor publice de gunoi.
* Curățirea și îngrijirea fântânilor
* Amenajarea parcului central
* Îngrijirea cimitirului
* Îndepărtarea stânilor din apropierea satului
* Sădirea florilor pe străzile comunei și în parcuri